Til rektor ved skole

Fra menighet

Tilbud om besøk med undervisningsopplegget *Bibelsporet*

*Bibelsporet* (tidligere *Vandring gjennom Bibelen for barn*)er et undervisningsopplegg rundt Bibelen i skolen. I samarbeid med Bibelselskapet ønsker vår menighet å tilby *Bibelsporet* til 4. eller 5. trinn ved ……………………………..… skole.

Formålet er å presentere sammenhengen i bibelfortellingene. Konkret er *Bibelsporet* en tidslinje av fortellinger formidlet gjennom muntlig fortelling, og som inviterer til aktiv elevmedvirkning og engasjement.

I kompetansemålene for KRLE-faget står det blant annet at elevene skal «samtale om og presentere sentrale fortellinger og trosforestillinger fra østlige og vestlige religiøse tradisjoner», de skal «samtale om og presentere sentrale fortellinger og trosforestillinger i kristen tradisjon» (etter 4. trinn), og de skal «utforske og sammenligne tekster og materielle uttrykk som kilder til kunnskap om kulturarv knyttet til kristendom og ulike religions- og livssynstradisjoner» (etter 7. trinn).

*Bibelsporet* vil også være relevant for kjerneelementer i faget, som *Kjennskap til religion og livssyn*, der det blant annet står at «Faget skal gi kunnskap om og forståelse for kristendom og andre religioner», *Utforsking av religioner og livssyn med ulike metoder* og *Kunne ta andres perspektiv*.

*Bibelsporet* formidler fortellinger fra jødisk tradisjon (Tanakh) og fra kristen tradisjon, gjennom bibelske fortellinger fra Det gamle og Det nye testamentet. Å se sammenhengen mellom disse tekstene kan bidra til forståelse for og refleksjon rundt kristen tro og religiøs praksis, samt kristendommens plass i samfunn, historie, kunst og kultur.

Undervisningsopplegget er ikke forkynnende, men er laget som en ressurs for lærere som underviser i faget KRLE. Det kan bidra til kjennskap til og forståelse for nasjonal og internasjonal kristen kulturtradisjon. I løpet av fire skoletimer får elevene en unik oversikt over sammenhengen mellom fortellingene i Bibelen, med søkelys på de fortellingene som har vært med på å forme vår kultur.

Opplegget kan brukes både på 4. og 5. trinn, og kan tas opp igjen senere på mellomtrinnet. Til opplegget følger det med et arbeidshefte til hver elev.

Tilbakemeldingene fra lærere og elever er at *Bibelsporet* er inspirerende, pedagogisk og en annerledes måte å lære på for elevene.

Vi håper at din skole er interessert i tilbudet fra oss. Kontakt oss gjerne på e-post for å gjøre konkrete avtaler. Vi ser fram til å besøke dere.

*Med hilsen*

*I samarbeid med:*